CELEX: 62014TA0154
Language: fi
Date: 2016-04-27 00:00:00
Title: Asia T-154/14: Unionin yleisen tuomioistuimen tuomio 27.4.2016 – ANKO v. komissio (Välityslauseke — Seitsemännen tutkimuksen, teknologian kehittämisen ja demonstroinnin puiteohjelman (2007–2013) yhteydessä tehdyt avustussopimukset — Perform- ja Oasis-hankkeet — Tukikelpoiset kustannukset — Maksettujen summien palauttaminen — Vastakanne — Viivästyskorot)

13.6.2016   
            
            
               FI
            
            
               Euroopan unionin virallinen lehti
            
            
               C 211/44
            
         
      Unionin yleisen tuomioistuimen tuomio 27.4.2016 – ANKO v. komissio
      (Asia T-154/14) (1)
      
      ((Välityslauseke - Seitsemännen tutkimuksen, teknologian kehittämisen ja demonstroinnin puiteohjelman (2007–2013) yhteydessä tehdyt avustussopimukset - Perform- ja Oasis-hankkeet - Tukikelpoiset kustannukset - Maksettujen summien palauttaminen - Vastakanne - Viivästyskorot))
      (2016/C 211/54)
      Oikeudenkäyntikieli: kreikka
      
         Asianosaiset
      
      
         Kantaja: ANKO AE Antiprosopeion, Emporiou kai Viomichanias (Ateena, Kreikka) (edustajat: asianajajat V. Christianos, S. Paliou ja A. Skoulikis)
      
         Vastaaja: Euroopan komissio (asiamiehet: R. Lyal ja P. Arenas, avustajanaan asianajaja O. Lytra)
      
         Oikeudenkäynnin kohde
      
      SEUT 272 artiklaan perustuvat vaatimukset yhtäältä ensinnäkin siitä, että komission vaatimus siitä, että kantajalle seitsemännen tutkimuksen, teknologian kehittämisen ja demonstroinnin puiteohjelman (2007–2013) yhteydessä tehtyjen sopimusten nro 215754, ”Avoin rakenne saataville oleville palveluille, yhdentämiselle ja standardoinnille” (Oasis-hanke), ja nro 215952, ”Kattava monitahoinen järjestelmä motorisen suorituskyvyn tehokkaaksi arvioimiseksi ja seuraamiseksi Parkinsonin taudin ja muiden neurodegeneratiivisten tautien yhteydessä” (Perform-hanke), nojalla maksetut avustukset on palautettava, on todettava perusteettomaksi, ja toiseksi siitä, että komissio velvoitetaan maksamaan mainittujen sopimusten nojalla vielä maksamatta olevien avustusten määrä, sekä toisaalta kantajan velvoittaminen maksamaan vastakanteen perusteella mainittujen sopimusten perusteella aiheettomasti maksetut avustukset takaisin
      
         Tuomiolauselma
      
      
                  1)
               
               
                  ANKO AE Antiprosopeion, Emporiou kai Viomichaniasin kanne hylätään.
               
            
                  2)
               
               
                  ANKO AE Antiprosopeion, Emporiou kai Viomichanias velvoitetaan maksamaan Euroopan komissiolle 650 625,37 euroa, joka vastaa niiden avustusten palauttamista, jotka ANKO AE Antiprosopeion, Emporiou kai Viomichanias on saanut seitsemännen tutkimuksen, teknologian kehittämisen ja demonstroinnin puiteohjelman (2007–2013) yhteydessä tehtyjen sopimusten nro 215754, ”Avoin rakenne saataville oleville palveluille, yhdentämiselle ja standardoinnille” (Oasis-hanke), ja nro 215952, ”Kattava monitahoinen järjestelmä motorisen suorituskyvyn tehokkaaksi arvioimiseksi ja seuraamiseksi Parkinsonin taudin ja muiden neurodegeneratiivisten tautien yhteydessä” (Perform-hanke), perusteella, 3.5.2014 lukien 3,75 prosentin korkokannan mukaan laskettavine viivästyskorkoineen.
               
            
                  3)
               
               
                  ANKO AE Antiprosopeion, Emporiou kai Viomichanias velvoitetaan korvaamaan oikeudenkäyntikulut.
               
            
         (1)  EUVL C 175, 10.6.2014.